વાય ક્રોમોઝોમને જુદી રીતે ઓળખનાર એરિકસને તે સમયે એવું પણ કહ્યું હતું કે શક્ય હોત તો હું આજે સેક્સ ચેન્જનું ઓપરેશન કરાવી લેત. હવે છોકરીઓનો જમાનો આવ્યો છે. તેઓ પુરુષ કરતાં વધુ લાંબુ જીવે છે. વળી મક્કમ પગલે પુરુષોના દરેક ક્ષેત્રોમાં પ્રવેશી રહી છે. એવું કહી શકાય કે તેઓ ઘણું સારું કામ કરીને પોતાને પુરવાર કરી રહી છે. તેમની શક્તિ અને સમજ વધુ વિકાસ તરફ લઈ જઈ રહ્યા છે. આ બધું જોઈને લાગે છે કે પુરુષોનો યુગ ખતમ થવા આવ્યો. મારા પૌત્રોને કૉલેજમાં ભણવા પર લક્ષ્ય આપવા બાબતે સલાહ આપવી પડે છે. એરિકસન પોતે મેચો મેન કાઉબોય જેવો છે. તેનું પોતાનું સ્ટડ ફાર્મ છે.